《留仲谦》
宋代·钱时

二十年前旧诗友，子居仲谦真耐久。
少时怀抱易过逢，老去云林难聚首。
去年广垫得子居，论心岂但相煦濡。
咫尺仲谦招不得，有园日涉将毋娱。
风吹原头动春色，招携肯为山翁出。
恰恰子居来日来，岿然暮展遥天碧。

作者简介：严州淳安人，字子是，号融堂。绝意科举，究明理学。江东提刑袁甫建象山书院，招主讲席。理宗嘉熙二年以荐授秘阁校勘，召为史馆检阅，求去，授江东帅属归。有《周易释传》、《学诗管见》、《融堂书解》、《四书管见》、《两汉笔记》等。